**Peterd Község Önkormányzata Képviselő-testületének 8/2016.(XI.21.) önkormányzati rendelete a természetben nyújtott szociális célú tűzifa támogatás 2016. évi igénylésének jogosultsági feltételeiről**

Peterd Község Önkormányzata Képviselő-testülete az Alaptörvény 32. cikk (1) bekezdés a) pontjában foglalt feladatkörében eljárva, a szociális ellátásokról szóló 1993. évi III. törvény 26.§-a és a 32.§ (3) bekezdése alapján a következő rendeletet alkotja:

1. **fejezet**

**Általános rendelkezések**

1. **A rendelet célja és hatálya**

1.§ (1) E rendelet célja, hogy Peterd településen élők részére támogatást nyújtson

szociális rászorultság alapján, meghatározza a természetben nyújtott szociális ellátás,

egyszeri tűzifa juttatás ellátási forma jogosultsági feltételeit, és az igénylés, odaítélés

menetét.

(2) E rendelet hatálya kiterjed Peterd község közigazgatási területén életvitelszerűen

lakó és ott lakcímmel rendelkező állampolgárokra.

1. **A támogatás feltételei**

2.§ Az önkormányzat tüzelőtámogatásban részesíti azt az elsősorban aktív korúak

ellátásában, időskorúak járadékában vagy lakhatáshoz kapcsolódó kiadások támogatásában részesülő személyt, valamint azt a halmozottan hátrányos helyzetű gyermeket nevelő családot, akinek családjában az egy főre jutó jövedelem nem haladja meg az öregségi nyugdíjminimum 180 %-át, egyedülálló esetén az öregségi nyugdíjminimum 200 %-át.

3.§ Tüzelőtámogatásként egy háztartásban maximum 5 m3 fa adható.

4.§ Az önkormányzat a szociális célú tűzifában részesülőtől ellenszolgáltatást nem kér.

1. **A támogatás igénylésének menete**

5.§ (1) A támogatás megállapítása iránti eljárás kérelemre indul.

(2) A kérelmeket 2016. november 30. napjáig az Újpetrei Közös Önkormányzati Hivatalban

lehet benyújtani.

(3) A kérelmek elbírálása a képviselő-testület hatáskörébe tartozik.

(4) A döntést követő 5 munkanapon belül a polgármester gondoskodik a tűzifa kiszállításáról.

1. **fejezet**

**Záró rendelkezések**

5.§. A rendelet a kihirdetést követő napon lép hatályba, és 2017. március 31. napján hatályát veszti.

Koskáné Barka Ibolya Csalos Beáta

polgármester jegyző

A rendeletet a képviselő-testület a 2016. november 10-i i ülésén fogadta el. Kihirdetésre került 2016. november 21-én.

Csalos Beáta

jegyző